CELEX: 32022R0114
Language: lv
Date: 2022-01-26 00:00:00
Title: Komisijas Īstenošanas regula (ES) 2022/114 (2022. gada 26. janvāris), ar ko piešķir Savienības atļauju atsevišķam biocīdam SchwabEX-Guard (Dokuments attiecas uz EEZ)

28.1.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 19/11
               
            
         KOMISIJAS ĪSTENOŠANAS REGULA (ES) 2022/114
         (2022. gada 26. janvāris),
         ar ko piešķir Savienības atļauju atsevišķam biocīdam SchwabEX-Guard
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (1) un jo īpaši tās 44. panta 5. punkta pirmo daļu,
         tā kā:
         
                     (1)
                  
                  
                     2017. gada 24. martā uzņēmums Sumitomo Chemical Agro Europe SAS saskaņā ar Regulas (ES) Nr. 528/2012 43. panta 1. punktu un Komisijas Īstenošanas regulas (ES) Nr. 414/2013 (2) 4. pantu iesniedza Eiropas Ķimikāliju aģentūrai (“Aģentūra”) pieteikumu atļaujas saņemšanai par vienādu atsevišķu biocīdu, – kā minēts Īstenošanas regulas (ES) Nr. 414/2013 1. pantā –, ar nosaukumu SchwabEX-Guard, kas atbilst Regulas (ES) Nr. 528/2012 V pielikumā aprakstītajam 18. produkta veidam. Pieteikums ar lietas numuru BC-PP031247-26 tika ierakstīts Biocīdu reģistrā (“Reģistrs”). Pieteikumā norādīts arī atsevišķā saistītā atsauces biocīda Pesguard® Gel pieteikuma numurs, kas Reģistrā reģistrēts ar lietas numuru BC-HS027052-37.
                  
               
                     (2)
                  
                  
                     Vienādais atsevišķais biocīds SchwabEX-Guard kā aktīvās vielas satur piriproksifēnu un klotianidīnu, kas iekļautas Savienības apstiprināto aktīvo vielu sarakstā, kurš minēts Regulas (ES) Nr. 528/2012 9. panta 2. punktā.
                  
               
                     (3)
                  
                  
                     2020. gada 17. decembrī Aģentūra saskaņā ar Īstenošanas regulas (ES) Nr. 414/2013 6. panta 1. un 2. punktu iesniedza Komisijai atzinumu (3) un SchwabEX-Guard biocīda raksturojuma kopsavilkuma (“BRK”) projektu.
                  
               
                     (4)
                  
                  
                     Atzinumā secināts, ka SchwabEX-Guard ir biocīds, kas saskaņā ar Regulas (ES) Nr. 528/2012 42. panta 1. punktu ir tiesīgs saņemt Savienības atļauju, ka proponētās (“ierosinātās”) atšķirības starp vienādo atsevišķo biocīdu un saistīto atsauces biocīdu attiecas tikai uz informāciju, uz kuru var attiekties administratīvi grozījumi saskaņā ar Komisijas Īstenošanas regulu (ES) Nr. 354/2013 (4), un ka, pamatojoties uz atsevišķā saistītā atsauces biocīda Pesguard® Gel novērtējumu, ja vien tiek nodrošināta atbilstība BRK projektam, vienādais atsevišķais biocīds atbilst Regulas (ES) Nr. 528/2012 19. panta 1. punkta nosacījumiem.
                  
               
                     (5)
                  
                  
                     2020. gada 17. decembrī Aģentūra saskaņā ar Regulas (ES) Nr. 528/2012 44. panta 4. punktu nosūtīja Komisijai BRK projektu visās Savienības oficiālajās valodās.
                  
               
                     (6)
                  
                  
                     Komisija ir vienisprātis ar Aģentūras atzinumu un tāpēc uzskata, ka ir lietderīgi vienādajam atsevišķajam biocīdam SchwabEX-Guard piešķirt Savienības atļauju.
                  
               
                     (7)
                  
                  
                     Vienādais atsevišķais biocīds SchwabEX-Guard satur neaktīvās vielas cis CTAC un dihlormetānu, par kurām periodā, kas atvēlēts atsevišķā saistītā atsauces biocīda pieteikuma novērtēšanai, nebija iespējams secināt, vai tās atbilst Komisijas Deleģētajā regulā (ES) 2017/2100 (5) noteiktajiem zinātniskajiem kritērijiem endokrīni disruptīvu īpašību noteikšanai. Tādēļ būtu jāturpina cis CTAC un dihlormetāna pārbaude. Ja tiks secināts, ka cis CTAC vai dihlormetānam, vai abām šīm vielām ir endokrīni disruptīvas īpašības, Komisija apsvērs, vai saskaņā ar Regulas (ES) Nr. 528/2012 48. pantu būtu jāanulē vai jāgroza SchwabEX-Guard Savienības atļauja.
                  
               
                     (8)
                  
                  
                     Šajā regulā paredzētie pasākumi ir saskaņā ar Biocīdu pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Uzņēmumam Sumitomo Chemical Agro Europe SAS tiek piešķirta Savienības atļauja ar atļaujas numuru EU-0025436-0000 attiecībā uz vienādā atsevišķā biocīda SchwabEX-Guard piedāvāšanu tirgū un lietošanu saskaņā ar pielikumā sniegto biocīda raksturojuma kopsavilkumu.
            Savienības atļauja ir derīga no 2022. gada 17. februāra līdz 2026. gada 30. jūnijam.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 26. janvārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 167, 27.6.2012., 1. lpp.
         
         
            (2)  Komisijas Īstenošanas regula (ES) Nr. 414/2013 (2013. gada 6. maijs), ar kuru nosaka procedūru atļaujas piešķiršanai vienādiem biocīdiem saskaņā ar Eiropas Parlamenta un Padomes Regulu (ES) Nr. 528/2012 (OV L 125, 7.5.2013., 4. lpp.).
         
            (3)  ECHA2020. gada 17. decembra atzinums par Savienības atļauju vienādajam biocīdam “SchwabEX-Guard”, https://echa.europa.eu/opinions-on-union-authorisation/echa.
         
            (4)  Komisijas Īstenošanas regula (ES) Nr. 354/2013 (2013. gada 18. aprīlis) par tādu biocīdu izmaiņām, kas atļauti saskaņā ar Eiropas Parlamenta un Padomes Regulu (ES) Nr. 528/2012 (OV L 109, 19.4.2013., 4. lpp.).
         
            (5)  Komisijas Deleģētā regula (ES) 2017/2100 (2017. gada 4. septembris), ar ko saskaņā ar Eiropas Parlamenta un Padomes Regulu (ES) Nr. 528/2012 nosaka zinātniskus kritērijus endokrīni disruptīvu īpašību noteikšanai (OV L 301, 17.11.2017., 1. lpp.).
      
      
         
            PIELIKUMS
            
               Biocīda raksturojuma kopsavilkums
            
            SchwabEX-Guard
            18. produktu veids. Insekticīdi, akaricīdi un līdzekļi citu posmkāju kontrolei (kaitēkļu kontroles līdzekļi)
            Atļaujas numurs: EU-0025436-0000
            R4BP vienuma numurs: EU-0025436-0000
            1.   ADMINISTRATĪVĀ INFORMĀCIJA
            
            1.1.   Produkta tirdzniecības nosaukums(-i)
            
            
                        Tirdzniecības nosaukums (-i)
                     
                     
                        SchwabEX-Guard
                     
                  1.2.   Atļaujas turētājs
            
            
                        Atļaujas turētāja nosaukums un adrese
                     
                     
                        Nosaukums
                     
                     
                        Sumitomo Chemical Agro Europe SAS
                     
                  
                        Adrese
                     
                     
                        Parc d’ Affaires de Crécy 10A, rue de la Voie Lactée, 69370 Saint Didier au Mont d’Or, Francija
                     
                  
                        Atļaujas numurs
                     
                     
                        EU-0025436-0000
                     
                  
                        
                           R4BP vienuma numurs
                        
                     
                     
                        EU-0025436-0000
                     
                  
                        Atļaujas piešķiršanas datums
                     
                     
                        2022. gada 17. februāris
                     
                  
                        Atļaujas derīguma termiņš
                     
                     
                        2026. gada 30. jūnijs
                     
                  1.3.   Produkta ražotājs(-i)
            
            
                        Ražotāja nosaukums
                     
                     
                        McLaughlin Gormley King Company (MGK)
                     
                  
                        Ražotāja adrese
                     
                     
                        8810 10th Avenue North, MN 55427 Minneapolis, Amerikas Savienotās Valstis
                     
                  
                        Ražotnes atrašanās vieta
                     
                     
                        McLaughlin Gormley King Company, 4001 Peavey Road, MN 55318 Chaska, Amerikas Savienotās Valstis
                     
                  1.4.   Aktīvās(-o) vielas(-u) ražotājs(-i)
            
            
                        Aktīvā viela
                     
                     
                        (E)-1-(2-hlor-1,3-tiazol-5-ilmetil)-3-metil-2-nitroguanidīns (hlotianidīns)
                     
                  
                        Ražotāja nosaukums
                     
                     
                        Sumitomo Chemical Co. Ltd.
                     
                  
                        Ražotāja adrese
                     
                     
                        27-1, Shinkawa 2-chome, Chuo-ku, 104-8260 Tokyo Japāna
                     
                  
                        Ražotnes atrašanās vieta
                     
                     
                        Sumitomo Chemical Company LTD, Oita Works, 2200, Tsurusaki, Oita City 870-0106 Oita, Japāna
                     
                  
               
            
                        Aktīvā viela
                     
                     
                        Piriproksifēns
                     
                  
                        Ražotāja nosaukums
                     
                     
                        Sumitomo Chemical Co. ltd.
                     
                  
                        Ražotāja adrese
                     
                     
                        27-1, Shinkawa 2-chome, Chuo-ku, 104-8260 Tokyo, Japāna
                     
                  
                        Ražotnes atrašanās vieta
                     
                     
                        Sumitomo Chemical Company LTD, Misawa Works, Aza-Sabishirotaira, Oaza-Misawa, Misawa 033-0022 Aomori, Japāna
                     
                  2.   BIOCĪDA SASTĀVS UN PREPARATĪVAIS VEIDS
            
            2.1.   Kvalitatīva un kvantitatīva informācija par biocīda sastāvu
            
            
                        Vispārpieņemtais nosaukums
                     
                     
                        
                           IUPAC nosaukums
                     
                     
                        Funkcija
                     
                     
                        
                           CAS numurs
                     
                     
                        EK numurs
                     
                     
                        Saturs (%)
                     
                  
                        (E)-1-(2-hlor-1,3-tiazol-5-ilmetil)-3-metil-2-nitroguanidīns (hlotianidīns)
                     
                     
                         
                     
                     
                        Aktīvā viela
                     
                     
                        210880-92-5
                     
                     
                        433-460-1
                     
                     
                        0,526 
                     
                  
                        Piriproksifēns
                     
                     
                        4-phenoxyphenyl (RS)-2-(2- pyridyloxy)propyl ether
                     
                     
                        Aktīvā viela
                     
                     
                        95737-68-1
                     
                     
                        429-800-1
                     
                     
                        0,515 
                     
                  
                        Etiķskābe
                     
                     
                        Etānskābe
                     
                     
                        Neaktīva viela
                     
                     
                        64-19-7
                     
                     
                        200-580-7
                     
                     
                        0,3 
                     
                  
                        Kālija sorbāts
                     
                     
                        kālija (E,E)-heksa-2,4-dienoāts
                     
                     
                        Neaktīva viela
                     
                     
                        24634-61-5
                     
                     
                        246-376-1
                     
                     
                        0,5 
                     
                  2.2.   Preparatīvais veids
            
            RB – Ēsma (gatava lietošanai)
            3.   BĪSTAMĪBAS UN DROŠĪBAS PRASĪBU APZĪMĒJUMI
            
            
                        Bīstamības apzīmējums
                     
                     
                        Var izraisīt alerģisku ādas reakciju.
                        Ļoti toksisks ūdens organismiem ar ilgstošām sekām.
                     
                  
                        Drošības prasību apzīmējumi
                     
                     
                        SASKARĒ AR ĀDU. Nomazgāt ar lielu ūdens daudzumu.
                        Ja rodas ādas iekaisums vai izsitumi: lūdziet palīdzību mediķiem.
                        Izmantot aizsargcimdus.
                        Izvairīties no izplatīšanas apkārtējā vidē.
                        Atbrīvoties no tvertnes saskaņā ar vietējiem noteikumiem
                        Savākt izšļakstīto šķidrumu.
                     
                  4.   LICENCĒTAIS(IE) LIETOŠANAS VEIDS(-I)
            
            4.1.   Lietošanas apraksts
            
            
               1. tabula
            
            
               # 1 – Profesionāls pielietojums – lietošanai gatava ēsma lietošanas veids lietošanas veids
            
            
                        Produkta veids(-i)
                     
                     
                        18 pv – Insekticīdi, akaricīdi un līdzekļi citu posmkāju kontrolei
                     
                  
                        Vajadzības gadījumā sīks atļautā lietošanas veida apraksts
                     
                     
                        Insekticīds
                     
                  
                        Mērķorganisms(-i) (tostarp attīstības posmā)
                     
                     
                        Zinātniskais nosaukums: Blattella germanica
                        
                        Vispārpieņemtais nosaukums: German cockroach
                        
                        Attīstības stadija: nimfas
                        Zinātniskais nosaukums: Blattella germanica
                        
                        Vispārpieņemtais nosaukums: German cockroach
                        
                        Attīstības stadija: pieauguši
                        Zinātniskais nosaukums: Supella longipalpa
                        
                        Vispārpieņemtais nosaukums: Brown-banded cockroach
                        
                        Attīstības stadija: nimfas
                        Zinātniskais nosaukums: Supella longipalpa
                        
                        Vispārpieņemtais nosaukums: Brown-banded cockroach
                        
                        Attīstības stadija: pieauguši
                        Zinātniskais nosaukums: Blatta orientalis
                        
                        Vispārpieņemtais nosaukums: Oriental Cockroach
                        
                        Attīstības stadija: nimfas
                        Zinātniskais nosaukums: Blatta orientalis
                        
                        Vispārpieņemtais nosaukums: Oriental Cockroach
                        
                        Attīstības stadija: pieauguši
                        Zinātniskais nosaukums: Periplaneta americana
                        
                        Vispārpieņemtais nosaukums: American Cockroach
                        
                        Attīstības stadija: nimfas
                        Zinātniskais nosaukums: Periplaneta americana
                        
                        Vispārpieņemtais nosaukums: American Cockroach
                        
                        Attīstības stadija: pieauguši
                     
                  
                        Lietošanas joma(-as)
                     
                     
                        Iekštelpas
                        Plaisās un spraugās vai vietās, kas nav pieejamas cilvēkiem vai mājdzīvniekiem: aiz ledusskapjiem, skapjiem un plauktiem, zem virtuves ierīcēm, elektriskās vadības blokos, tukšumos un komunikāciju kanālos, kā arī zem vannas istabas piederumiem utt.
                     
                  
                        Lietošanas metode(-es)
                     
                     
                        Metode: Ēsmas lietošana
                        Sīks apraksts:
                        Gatava lietošanai (RTU) insekticīda želejas ēsma prusaku apkarošanai sabiedriskās higiēnas uzturēšanai
                     
                  
                        Lietošanas deva(-as) un biežums
                     
                     
                        Lietošanas deva: SchwabEX-Guard jālieto vairāku aptuveni 4 mm diametra pilienu veidā (katrs piliens satur aptuveni 0,032 g ēsmas).
                        Nopietnas invāzijas gadījumos, kad ir lielāku prusaku sugu eksemplāri (B. orientalis vai P. americana), īpaši netīrās vai nokrāmētās vietās, vai kur alternatīvus barības avotus nevar pilnībā novērst, želeja jāizvieto blīvāk (piemēram, 2, nevis 1 piliens uz kvadrātmetru vieglas invāzijas gadījumā).
                        Atšķaidīšana (%): 0
                        Lietošanai nepieciešmais skaits un laiks:
                        
                                    —
                                 
                                 
                                    viegla invāzija 1–2 (0,032–0,064 g) pilieni uz m2,
                                 
                              
                                    —
                                 
                                 
                                    vidēja invāzija 3–6 (0,096–0,192 g) pilieni uz m2,
                                 
                              
                                    —
                                 
                                 
                                    smaga invāzija 6–10 (0,192–0,320 g) pilieni uz m2.
                                 
                              Maksimālais lietojumu skaits gadā ir 11.
                     
                  
                        Lietotāju kategorija(-as)
                     
                     
                        Profesionāls
                     
                  
                        Iepakojuma izmēri un materiāls
                     
                     
                        30 g polipropilēna (PP) šļirce
                        Skrūvējams augšējais vāciņš no liela blīvuma polietilēna (HDPE)
                     
                  4.1.1.   Pielietojumam specifiska lietošanas instrukcija:
            
            Skatīt vispārīgos lietošanas norādījumus
            4.1.2.   Pielietojumam specifiski riska samazināšanas pasākumi:
            
            Skatīt vispārīgos lietošanas norādījumus
            4.1.3.   Ja nepieciešams, atkarībā no pielietojuma, dati par varbūtējo tiešo vai netiešo ietekmi, neatliekamās palīdzības sniegšanas instrukcijas un ārkārtas pasākumi vides aizsardzībai
            
            Skatīt vispārīgos lietošanas norādījumus
            4.1.4.   Ja nepieciešamas, atkarībā no pielietojuma, instrukcija par biocīda un tā iepakojuma drošu iznīcināšanu
            
            Skatīt vispārīgos lietošanas norādījumus
            4.1.5.   Ja nepieciešams, atkarībā no pielietojuma, glabāšanas apstākļi un glabāšanas laiks parastos glabāšanas apstākļos
            
            Skatīt vispārīgos lietošanas norādījumus
            5.   VISPĀRĒJIE NORĀDĪJUMI PAR LIETOŠANU (1)
            
            5.1.   Lietošanas instrukcija
            
            Pirms lietošanas vienmēr izlasiet etiķeti vai lietošanas instrukciju un ievērojiet/sekojiet visiem sniegtajiem norādījumiem.
            Sargājiet ēsmas pilienus no saules gaismas vai karstuma (piem., radiatora).
            
               SchwabEX-Guard saturošs pilnšļirces plastmasas cilindrs ir paredzēts lietošanai ar pievienoto virzuli vai īpašu kaitēkļu apkarošanai paredzētu ēsmas uzklāšanas ierīci. Norādījumus par aplikatora lietošanu skatiet ražotāja instrukcijās.
            Injicējiet ēsmu plaisās un spraugās, tukšumos vai vietās, kas nav pieejamas cilvēkiem vai mājdzīvniekiem, kur kukaiņi var dzīvot, baroties un vairoties. Šādas vietas parasti ir siltas/mitras un tumšas (aiz ledusskapjiem, skapjiem un plauktiem, zem virtuves ierīcēm, elektriskās vadības blokos, tukšumos un komunikāciju kanālos, kā arī zem vannas istabas piederumiem utt.). Pirms lietošanas ieteicams veikt pārbaudi vai slazdu izvietošanu, lai apstiprinātu invāziju. Pārliecinieties, ka citi barības avoti nav pieejami, un koncentrējiet ēsmas izvietošanu atsevišķu pilienu veidā prusaku aktivitātes vietās. Produktu drīkst lietot tikai vietās, kas nav pieejamas bērniem un mājdzīvniekiem.
            Nelietojiet SchwabEX-Guard vietās, kur tā var nonāk saskarē ar ūdeni, vai vietās, kuras tiek regulāri uzkoptas. Parasti prusaki mirst dažas stundas pēc vienas barošanas reizes ar SchwabEX-Guard. Telpās, kas pakļautas invāzijai, mirušie prusaki parasti būs redzami 24 stundu laikā pēc līdzekļa lietošanas.
            Noņemiet uzgali no sprauslas, pieskarieties apstrādājamai virsmai un nospiediet virzuli uz leju. Pēc apstrādes beigām uzlieciet dozatora vāciņu.
            Ēsma pieķeras attīrītām no taukiem un putekļiem virsmām un saglabā savu pievilcību un garšu prusakiem tikmēr, kamēr ir redzama.
            Apstrādātās vietas vizuāli jāpārbauda pēc 1–2 nedēļām. Ja sākotnējā invāzija bijusi smaga, var būt nepieciešama atkārtota apstrāde ar SchwabEX-Guard, ja pirmā apstrādē izvietotā ēsma ir apēsta, bet dzīvie prusaki joprojām ir redzami.
            Otra vizuāla ēsmas pārbaude ir ieteicama 2–4 nedēļas pēc sākotnējās apstrādes. Lietojiet atkārtoti, ja ēsma vairs nav redzama, atbilstoši invāzijas līmenim (viegla, vidēja vai smaga). Nomainiet ēsmu, pirms tā ir pilnībā iztērēta, lai novērstu atkārtotu prusaku parādīšanos.
            Informējiet reģistrācijas īpašnieku, ja līdzekļa lietošana ir neefektīva.
            Produktu saturošas noplūdes un atliekas ir jālikvidē kā ķīmiskie atkritumi.
            Uzmanieties, lai želeja nenokļūtu uz cilvēkiem vai dzīvniekiem pieejamām virsmām. Ja želeja nokļuvusi uz tādām virsmām, noslauciet to ar papīra dvieli un notīriet vietu ar vienreiz lietojamām mitrām salvetēm.
            Pārbaudes apmeklējumu laikā pārbaudiet ēsmas izvietojumu un, ja nepieciešams, uzklājiet to atkārtoti.
            Nenovietojiet ēsmu vietās, kuras tiek regulāri mazgātas, jo mazgāšana noskalos ēsmu. Nelietojiet šo produktu elektriskajās iekārtās vai uz tām, ja pastāv elektriskā šoka iespējamība. Izvairieties no ēsmas kontakta ar tekstilizstrādājumiem un apģērbu, jo tā var atstāt traipus.
            5.2.   riska samazināšanas pasākumi
            
            Produkta lietošanas laikā valkājiet pret ķīmiskām vielām izturīgus aizsargcimdus (cimdu materiālu atļaujas turētājs norāda informācijā par produktu).
            Nelietojiet ēsmu vietās, kur izmantoti atbaidošie insekticīdi, pirms virsma nav rūpīgi iztīrīta ar vienreiz lietojamām mitrām salvetēm. Pēc ēsmas uzklāšanas nelietojiet atbaidošus insekticīdus.
            Neuzklājiet tieši uz pārtikas, barības vai dzērieniem vai to tuvumā, kā arī uz virsmām vai traukiem, kas var tieši saskarties ar pārtiku, barību, dzērieniem un dzīvniekiem.
            Produktu saturošas noplūdes un atliekas ir jālikvidē kā ķīmiskie atkritumi.
            Izvairieties no želejas uzklāšanas uz audumiem vai paklājiem, jo tā var atstāt traipus uz dažiem absorbējošiem materiāliem. Lai novērstu traipu rašanos šādos gadījumos, ēsma nekavējoties jānotīra ar vienreiz lietojamām mitrām salvetēm.
            Tīrīšanas materiāli jāizmet kopā ar cietajiem atkritumiem.
            5.3.   Dati par varbūtējo tiešo vai netiešo ietekmi, pirmās palīdzības sniegšanas instrukcijas, un ārkārtas pasākumi vides aizsardzībai
            
            Šis biocīdais produkts satur bitēm bīstamo klotianidīnu
            Pirmās palīdzības pasākumu apraksts
            Saskarē ar ādu. Nekavējoties noņemiet piesārņoto apģērbu un nomazgājiet ādu ar ziepēm un ūdeni. Ja pēc mazgāšanas kairinājums turpinās, vērsities pēc medicīniskās palīdzības.
            Pie kontakta ar acīm. Simptomu gadījumā skalot ar ūdeni. Izņemiet kontaktlēcas, ja tādas ir un tas ir vienkārši izdarāms. Sazinieties ar SAINDĒŠANĀS CENTRU vai ārstu.
            Norijot. Ja norīts: ja parādās simptomi, sazinieties ar SAINDĒŠANĀS CENTRU vai ārstu.
            Ieelpojot: nav piemērojams.
            Svarīgākie simptomi un iedarbība, gan akūti, gan aizkavēti
            Acis: var izraisīt īslaicīgu acu kairinājumu.
            Ārkārtas pasākumi vides aizsardzībai
            Izvairīties no produkta nokļūšanas vidē.
            5.4.   Instrukcijas par drošu produkta un tā iepakojuma drošu iznīcināšanu
            
            Nododiet otrreizējai pārstrādei tikai tukšas tvertnes/iepakojumus.
            Šī iepakojuma utilizācijai vienmēr jāatbilst atkritumu apglabāšanas tiesību aktiem un visām vietējo pašvaldību prasībām.
            5.5.   Produkta glabāšanas apstākļi un glabāšanas laiks normālos uzglabāšanas apstākļos
            
            Sargāt no sala. Sargāt no tiešiem saules stariem.
            Glabāšanas laiks divu gadu laikā.
            6.   CITA INFORMĀCIJA
            
            
               (1)  Lietošanas instrukcijas, riska mazināšanas pasākumi un citi šajā sadaļā sniegtie lietošanas norādījumi attiecas uz visiem atļautajiem lietošanas veidiem.